เรื่องร้องเรียน: ซอยหลังโรงเรียนแสงอรุณ เป็นซอยแคบ ก็ยังจะมีพ่อค้าแม่ค้ามา ตั้งรถเข็นกางร่ม ทำให้เด็กและผู้ปกครองที่ต้องใช้เส้นทางนี้ เข้าออกลำบาก อีกทั้งยังมีมอเตอร์ไซค์วิ่ง บางคันก็เร็วบางคันก็ช้า เป็นมานานแล้ว ช่วยตรวจสอบด้วยครับ
การดำเนินการของเจ้าหน้าที่: เขตธนบุรี ฝ่ายเทศกิจ จัดเจ้าหน้าที่เทศกิจ สายตรวจชุด 251 ลงพื้นที่ตรวจสอบเรื่องร้องเรียนภายในซอยหลังโรงเรียนแสงอรุณกรณีพ่อค้าแม่ค้าตั้งวางอุปกรณ์ทำการค้ากีดขวางทางสัญจรนั้น จนท.ได้ดำเนินการกวดขันประชาสัมพันธ์พร้อมขอความร่วมมือให้แก้ไขเคลื่อนย้ายพ้นกีดขวาง /โดยทางผู้ค้าวอนขอเวลาขายถึงสิ้นเดือน /ขอขอบคุณครับ
ความเห็นของผู้แจ้ง: ช่วงนี้ปิดเทอม พ่อค้าแม่ค้าเค้าไม่ขายของกันหรอกครับ ไว้รอดูตอนเปิดเทอมนะครับ อย่างไรก็ตามต้องขอขอบพระคุณเจ้าหน้าที่ที่เกี่ยวข้องทุกท่านที่ได้ช่วยเหลือชาวบ้าน ที่ต้องใช้เส้นทางสัญจรนี้ เจ้าหน้าที่ปฏิบัติหน้าที่ได้ดีที่สุดแล้วครับ เป็นกำลังใจให้นะครับ ขอบพระคุณอีกครั้งครับ
พื้นที่: แขวงวัดกัลยาณ์ เขตธนบุรี กรุงเทพมหานคร